
Pähklimäe tn 4d maaüksuse munitsipaalomandisse
taotlemine ja katastriüksuse sihtotstarbe määramine 

1. ASJAOLUD JA MENETLUSE KÄIK
Lähtudes olemasolevate kinnistute piiridest ja maakorralduse nõuetest moodustatakse maaüksus pindalaga 3200 m2. Narva Linnavalitsuse 13.05.2003.a korraldusega nr 365-k on moodustatavale maaüksusele määratud aadress Narva linn, Pähklimäe tn 4d. 
Narva Linnavalitsuse 04.04.2012.a korraldusega nr 283-k on määratud Kangelaste pr 32 kinnistusiseste teede ja tänavavalgustuse rekonstrueerimise ning territooriumi haljastamise projekteerimistingimused. Nimetatud projekteerimistingimuste kohaselt Pähklimäe tn 4d maaüksusele kavandatakse rajada koolihoonet teenindav parkla.
Narva Linnavolikogu 24.01.2013.a otsusega nr 3 kehtestatud linna üldplaneeringu kohaselt on Pähklimäe tn 4d maaüksuse sihtotstarve on sotsiaalmaa – üldkasutavate hoonete maa. 
Lähtudes Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktist 2 tuleb moodustavale maaüksusele määrata maa sihtotstarve.
Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõike 1 kohaselt taotletakse maa munitsipaalomandisse volikogu vastava otsuse alusel, tuleb vastu võtta otsus Pähklimäe tn 4d maaüksuse pindalaga 3200 m2 linna munitsipaalomandisse taotlemise kohta.
2. ÕIGUSLIKUD ALUSED

2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse

      paragrahvis 28 nimetatud maa. 
2.2 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.
2.3 Kohaliku omavalitsuse korralduse seaduse § 6 lõike 2 kohaselt omavalitsusüksuse ülesandeks on 

      korraldada antud vallas või linnas koolieelsete lasteasutuste, põhikoolide, gümnaasiumide, huvikoolide,

      raamatukogude, rahvamajade, muuseumide, spordibaaside, turva- ja hooldekodude, tervishoiuasutuste

      ning teiste kohalike asutuste ülalpidamist, juhul kui need on omavalitsusüksuse omanduses.
2.4 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu 

       ainupädevusse muud seadusega antud küsimused.
2.5 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 

      “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 

      „Katastriüksuse sihtotstarvete liigid ja nende määramise kord” ning Narva Linnavolikogu 24.01.2013.a otsusega nr 3 kehtestatud linna üldplaneeringust.
3. OTSUS

3.1 Taotleda Narva linna munitsipaalomandisse Pähklimäe tn 4d maaüksus (lisa1), ligikaudse 

      pindalaga 3200 m2.

3.2 Määrata Pähklimäe tn 4d maaüksusele katastriüksuse sihtotstarbeks sotsiaalmaa – ühiskondlike ehitiste  

      maa (016;Üh).

4. Rakendussätted

4.1 Linnavalitsusel esitada maavanemale Pähklimäe tn 4d maaüksuse munitsipaliseerimiseks taotlus koos 
      kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel Pähklimäe tn 4d katastriüksus, kinnitada 
      piirid ja esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates  

      jõustumisest.

